উগো ইয়োরিস

উগো হ্যাড্রিয়েন ডমিনিক ইয়োরিস (, ; জন্ম: ২৬ ডিসেম্বর ১৯৮৬; উগো ইয়োরিস নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে আমেরিকান ক্লাব লস অ্যাঞ্জেলেস এফ সি এবং ফ্রান্স জাতীয় দলের হয়ে গোলরক্ষক হিসেবে খেলতেন। তার খেলার ধরন, তার গতি এবং বল ক্লিয়ার করার দক্ষতার জন্য গণমাধ্যম তাকে "সুইপার-কিপার" হিসেবে উল্লেখ করে থাকে।

ইয়োরিস তার স্থানীয় ক্লাব নিসের হয়ে খেলার মাধ্যমে পেশাদার ক্যারিয়ার শুরু করেন। তিনি ২০০৫ সালের অক্টোবর মাসে, একজন কিশোর হিসেবে ক্লাবে অভিষেক করেন এবং ২০০৬ সালের কুপে দে লা লিগ-এ নিয়মিত গোলরক্ষকের দায়িত্ব পালন শুরু করেন। তিন মৌসুম ক্লাবটিতে যাপন করার পর, ইয়োরিস ৭ বারের লিগ ১ চ্যাম্পিয়ন ওলাঁপিক লিয়োনে যোগদান করেন। তাকে দলে ভেড়ানোর জন্য ইউরোপের বেশ কয়েকটি ক্লাব মুখিয়ে ছিল; যার মধ্যে এসি মিলান অন্যতম। ওলাঁপিক লিয়োনের হয়ে প্রথম মৌসুমে তিনি বেশ কয়েকটি ঘরোয়া পুরস্কার জয়লাভ করতে সক্ষম হন এবং তার দ্বিতীয় মৌসুমে উয়েফা চ্যাম্পিয়ন্স লিগে তার ভালো খেলার জন্য তিনি ইউরোপের শীর্ষ পর্যায়ের বেশ কয়েকটি পুরস্কারের জন্য মনোনীত হন। তার অসাধারণ খেলার জন্য লিয়োনে প্রথমবারের মতো উয়েফা চ্যাম্পিয়ন্স লিগের সেমি-ফাইনাল পর্যন্ত পৌঁছাতে সক্ষম হয়।

২০০৪ সালে, ইয়োরিস ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০০৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১৪৫ ম্যাচে অংশগ্রহণ করেছেন।

প্রারম্ভিক জীবন 
উগো আদ্রিয়্যাঁ দোমিনিক ইয়োরিস ১৯৮৬ সালের ২৬শে ডিসেম্বর তারিখে ফ্রান্সের নিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ইয়োরিস ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৪ সালে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৫ বছরে ২৬ ম্যাচে অংশগ্রহণ এবং একটি শিরোপা জয়লাভ করেছেন।

২০০৮ সালের ১৯শে নভেম্বর তারিখে, ২১ বছর, ১০ মাস ও ২৪ দিন বয়সে, বাম পায়ে ফুটবল খেলায় পারদর্শী ইয়োরিস উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে ইয়োরিস সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 
 
 
 

১৯৮৬-এ জন্ম
জীবিত ব্যক্তি
ফরাসি ফুটবলার
ফরাসি প্রবাসী ফুটবলার
ইংল্যান্ডে ফরাসি প্রবাসী
স্পেনীয় বংশোদ্ভূত ফরাসি ব্যক্তি
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক ফুটবলার
ফুটবল গোলরক্ষক
ওলাঁপিক জিমনাস্ত ক্লাব নিসের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
লিগ ১-এর খেলোয়াড়
প্রিমিয়ার লিগের খেলোয়াড়
২০১০ ফিফা বিশ্বকাপের খেলোয়াড়
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
ফিফা বিশ্বকাপ বিজয়ী অধিনায়ক
ওলাঁপিক লিয়োনের খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
উয়েফা ইউরো ২০১২-এর খেলোয়াড়
ফিফা বিশ্বকাপ বিজয়ী খেলোয়াড়
উয়েফা ইউরো ২০২০-এর খেলোয়াড়
ফিফা সেঞ্চুরি ক্লাব
ইংল্যান্ডে প্রবাসী ফুটবলার
ফ্রান্সের আন্তর্জাতিক যুব ফুটবলার
ইংল্যান্ডে ফরাসি প্রবাসী ক্রীড়াবিদ
ফ্রান্সের অনূর্ধ্ব-১৯ আন্তর্জাতিক ফুটবলার
ফ্রান্সের অনূর্ধ্ব-২০ আন্তর্জাতিক ফুটবলার
২০২২ ফিফা বিশ্বকাপের খেলোয়াড়
মেজর লিগ সকারের খেলোয়াড়
পুরুষ ফুটবল গোলরক্ষক
লস অ্যাঞ্জেলেস ফুটবল ক্লাবের খেলোয়াড়
লেজিওঁ দনরের নাইট
২১শ শতাব্দীর ফরাসি পুরুষ ক্রীড়াবিদ